रंजीता
रंजीता हिन्दी फ़िल्मों की एक अभिनेत्री हैं। 70 के दशक की एक्ट्रेस रही रंजीता का जन्म 22 सितंबर, 1956 को पंजाब में हुआ था। रंजीता ने 'लैला मजनू' और 'अंखियों के झरोखों से' जैसी 35 फिल्मों में काम किया। धीरे-धीरे उनका करियर ढलान पर आने लगा। और एक वक्त ऐसा भी आया जब उन्हें फिल्में मिलना बंद हो गईं। इसके बाद वे पुणे चली गईं और वहां एक स्कूल में पीआरओ की नौकरी करने लगी। 1990 में आई फिल्म 'गुनाहों का देवता' में आखिरी बार नजर आई थी। रंजीता ने 15 साल बाद दोबारा फिल्मों में किस्मत आजमाने की सोची। उन्होंने 2005 में फिल्म 'अंजाने' से इंडस्ट्री में कदम रखा। इसके अलावा उन्होंने 2008 में 'जिंदगी तेरे नाम' में काम किया। हालांकि, ये फिल्म 2012 में रिलीज हुई थी। रंजीता ने 2000 में बिजनेसमैन राज मसंद से शादी कर ली। फिलहाल वे अपने पति और बेटे स्काई के साथ यूएस में रहती है।